**Likumprojekta**

**"Grozījumi** **likumā "Par Valsts ieņēmumu dienestu""**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi likumā „Par Valsts ieņēmumu dienestu”” ir izstrādāts saskaņā ar Ministru kabineta 2010.gada 27.jūlija sēdes protokola Nr.38 23.§ 2.punktu, kurā Finanšu ministrijai kopīgi ar Satiksmes ministriju ir dots uzdevums sagatavot un finanšu ministram līdz 2010.gada 30.decembrim iesniegt noteiktā kārtībā Ministru kabinetā priekšlikumus par grozījumiem normatīvajos aktos, paredzot pasta komersantiem pienākumu sniegt Valsts ieņēmumu dienestam informāciju par juridisko personu – Latvijas Republikas rezidentu un nerezidentu pastāvīgo pārstāvniecību Latvijā – atvērtajiem vai slēgtajiem maksājumu kontiem, kā arī minētās informācijas sniegšanas kārtību. |
| 2. | Pašreizējā situācija un problēmas | Šobrīd likuma "Par Valsts ieņēmumu dienestu" 10.panta otrās daļas 4.punktā ir paredzētas tiesības Valsts ieņēmumu dienestam dot finanšu iestādēm un kredītiestādēm obligāti izpildāmus rīkojumus par juridisko un fizisko personu norēķinu operāciju daļēju vai pilnīgu apturēšanu, līdz attiecīgās personas ir pilnīgi norēķinājušās ar budžetu, ja juridiskās un fiziskās personas nav laikā iesniegušas, atsakās iesniegt vai slēpj no nodokļu administrācijas ierēdņiem dokumentus par attiecībām ar budžetu, pretojas vai nepakļaujas nodokļu pārbaudes vai revīzijas (audita) veikšanai, noteiktajā termiņā neizpilda nodokļu administrācijas ierēdņu lēmumus, kā arī, ja pārbaudes laikā konstatēta ienākumu slēpšana, nepareiza nodokļu aprēķināšana vai nelikumīgu operāciju veikšana. Saskaņā ar Kredītiestāžu likuma 74.3pantu tikai kredītiestādēm ir pienākums Ministru kabineta noteiktajā kārtībā un termiņā sniegt Valsts ieņēmumu dienestam informāciju par juridisko personu – Latvijas Republikas rezidentu, kā arī nerezidentu pastāvīgo pārstāvniecību Latvijā atvērtajiem un slēgtajiem pieprasījuma noguldījumu kontiem.  Taču Kredītiestāžu likuma noteiktā definīcija „finanšu iestāde” neietver jēdzienu „maksājumu pakalpojumu iestāde” atbilstoši Maksājumu pakalpojumu likumam. Līdz ar to, lai nodrošinātu nodokļu administrēšanas funkciju, t. sk. piedziņas darbību izpildi, ir nepieciešams paplašināt likuma "Par Valsts ieņēmumu dienestu" spēkā esošo tiesisko regulējumu, nosakot to personu (iestāžu) loku, kam Valsts ieņēmumu dienests ir tiesīgs dot obligāti izpildāmus rīkojumus par juridisko un fizisko personu norēķinu operāciju daļēju vai pilnīgu apturēšanu. Savukārt Maksājumu pakalpojumu likumā ir nepieciešams paredzēt pienākumu maksājuma pakalpojuma sniedzējiem sniegt informāciju Valsts ieņēmumu dienestam par juridisko personu – Latvijas Republikas rezidentu un nerezidentu pastāvīgo pārstāvniecību Latvijā – atvērtajiem vai slēgtajiem maksājumu kontiem. Vienlaikus Maksājumu pakalpojumu likumā jāparedz deleģējums Ministru kabinetam noteikt kārtību, apjomu un termiņu, kādā maksājumu pakalpojumu sniedzēji sniedz Valsts ieņēmumu dienestam informāciju par šo maksājumu pakalpojumu izmantotāju atvērtajiem un slēgtajiem maksājumu kontiem. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Likumprojekta mērķis ir nodrošināt Valsts ieņēmumu dienestam tiesības dot izpildāmus rīkojumus par juridisko un fizisko personu norēķinu operāciju daļēju vai pilnīgu apturēšanu ne tikai finanšu iestādēm un kredītiestādēm, bet arī maksājumu pakalpojumu sniedzējiem Maksājumu pakalpojumu likuma izpratnē. Tādējādi likumprojekts paredz paplašināt likuma "Par Valsts ieņēmumu dienestu" spēkā esošo tiesisko regulējumu, nosakot to personu (iestāžu) loku, kam Valsts ieņēmumu dienests ir tiesīgs dot obligāti izpildāmus rīkojumus par juridisko un fizisko personu norēķinu operāciju daļēju vai pilnīgu apturēšanu. Šīs anotācijas I sadaļas 2.punktā minētās problēmas likumprojekts atrisinās pilnībā |
| 5. | Projekta izstrādē iesaistītās institūcijas | Valsts ieņēmumu dienests un Satiksmes ministrija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Likumprojekta tiesiskais regulējums attiecināms uz nodokļu administrāciju, t.i., Valsts ieņēmumu dienestu, kā arī maksājumu pakalpojumu sniedzēji atbilstoši Maksājumu pakalpojumu likumam |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma  finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |  |  |  |
| --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Nepieciešamie saistītie tiesību aktu projekti | Vienlaikus ar likumprojektu ir izstrādāts likumprojekts “Grozījumi likumā “Par nodokļiem un nodevām””, kas paredz paplašināt likuma "Par nodokļiem un nodevām" tiesisko regulējumu, nosakot pienākumu nodokļu administrācijai uzturēt arī komercsabiedrību, kooperatīvo sabiedrību, individuālo uzņēmumu (arī zemnieku vai zvejnieku saimniecību) un citu privāto tiesību juridisko personu − Latvijas rezidentu un nerezidentu maksājumu kontu vienotu reģistru. Turklāt ir izstrādāts likumprojekts “Grozījumi Maksājumu pakalpojumu likumā”, kas paredz pienākumu maksājumu pakalpojumu sniedzējiem sniegt Valsts ieņēmumu dienestam informāciju par maksājuma pakalpojuma izmantotāju atvērtajiem un slēgtajiem maksājumu kontiem. Minētie likumprojekti ir virzāmi vienā paketē un tiem jāstājas spēkā vienlaicīgi.    Ievērojot, ka likumprojekts paredz līdz 2011.gada 31.jūlijam izdot likuma 62.2pantā minētos Ministru kabineta noteikumus, pēc minēto likumu grozījumu pieņemšanas Saeimā 2.lasījumā, tiks izstrādāts Ministru kabineta noteikumu projekts, kas noteiks kārtību, apjomu un termiņu, kādā maksājumu pakalpojumu sniedzēji sniedz Valsts ieņēmumu dienestam informāciju par maksājuma pakalpojuma izmantotāju atvērtajiem un slēgtajiem maksājumu kontiem. | |
| 2. | Cita informācija | Nav | |
| |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Likumprojekts šo jomu neskar |  |  | | --- | | **VI. Sabiedrības līdzdalība un šīs līdzdalības rezultāti** | | Likumprojekts šo jomu neskar | | | | |
|  | | | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Valsts ieņēmumu dienests un Satiksmes ministrija. |
| 2. | Projekta izpildes ietekme uz pārvaldes funkcijām | | Likumprojekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | Likumprojekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Likumprojekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Likumprojekts šo jomu neskar |
| 6. | Cita informācija | | Nav |

Finanšu ministrs A.Vilks

21.01.2011 15:40

878

Ilze Grīnberga, 67095682

[ilze.grinberga@fm.gov.lv](mailto:ilze.grinberga@fm.gov.lv)